
  Αθήνα,  30  Οκτωβρίου  2013
Προς

τις Ελεγκτικές Εταιρείες
[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]
Θέμα: Υποδείγματα Έκθεσης Ελέγχου Ανεξάρτητου Ο.Ε.Λ. 800, 805 και με βάση τις διατάξεις της απόφασης 3/133/18.11.2008 της Επιτροπής Εποπτείας Ιδιωτικής Ασφάλισης.
Κύριοι, 

Σας γνωστοποιούμε προς ενημέρωσή σας ότι το Εποπτικό Συμβούλιο κατά την υπ’ αριθμ. Ζ΄42/6β/23.10.2013 συνεδρίασή του, ενέκρινε ομόφωνα τη γνώμη του Επιστημονικού Συμβουλίου του Σώματος Ορκωτών Ελεγκτών Λογιστών σχετικά με τα κατωτέρω επισυναπτόμενα:
       Υποδείγματα Έκθεσης Ελέγχου Ανεξάρτητου Ο.Ε.Λ.:

· με βάση το Διεθνές Πρότυπο Ελέγχου 800 «Ειδικά ζητήματα – Έλεγχοι οικονομικών καταστάσεων που καταρτίζονται σύμφωνα με πλαίσιο ειδικού σκοπού»

· με βάση το Διεθνές Πρότυπο Ελέγχου 805 «Ειδικά ζητήματα-Έλεγχοι επιμέρους οικονομικών καταστάσεων και συγκεκριμένων στοιχείων, λογαριασμών ή κονδυλίων οικονομικής κατάστασης»

· με βάση τις διατάξεις της απόφασης 3/133/18.11.2008 της Επιτροπής Εποπτείας Ιδιωτικής Ασφάλισης.
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Συνημμ: 5
Εσωτερική Διανομή:

( Υπηρεσία Μητρώου Σ.Ο.Ε.Λ.
Έκθεση Ελέγχου με βάση το Διεθνές Πρότυπο Ελέγχου 800 «Εδικά ζητήματα –Έλεγχοι οικονομικών καταστάσεων που καταρτίζονται σύμφωνα με πλαίσιο ειδικού σκοπού»

ΕΚΘΕΣΗ ΑΝΕΞΑΡΤΗΤΟΥ ΟΡΚΩΤΟΥ ΕΛΕΓΚΤΗ ΛΟΓΙΣΤΗ

[Προς: Κατάλληλος αποδέκτης] 

Ελέγξαμε τις συνημμένες οικονομικές καταστάσεις της Εταιρείας ΑΒΓ (Εταιρεία), οι οποίες αποτελούνται από την κατάσταση οικονομικής θέσης [ή τον ισολογισμό] της 31ης Δεκεμβρίου 201Χ, τις καταστάσεις συνολικού εισοδήματος [ή αποτελεσμάτων και συνολικού εισοδήματος], μεταβολών καθαρής θέσης και ταμειακών ροών
 της χρήσεως που έληξε την ημερομηνία αυτή, καθώς και περίληψη σημαντικών λογιστικών αρχών και μεθόδων και λοιπές επεξηγηματικές πληροφορίες. Οι οικονομικές καταστάσεις έχουν καταρτιστεί από τη διοίκηση της Εταιρείας με βάση το ειδικό πλαίσιο αναφοράς που προβλέπεται από τις διατάξεις της φορολογικής νομοθεσίας ή τους όρους χρηματοοικονομικής αναφοράς της από ΧΧ/ΧΧ/201Χ σύμβασης [μεταξύ της Εταιρείας και της εταιρείας Ψ ή του φορέα Ω)] ή τις κανονιστικές διατάξεις του κανονισμού Χ.

Ευθύνη της διοίκησης για τις οικονομικές καταστάσεις

Η διοίκηση είναι υπεύθυνη για την κατάρτιση αυτών των οικονομικών καταστάσεων σύμφωνα με τις διατάξεις της φορολογικής νομοθεσίας ή τους όρους χρηματοοικονομικής αναφοράς της από ΧΧ/ΧΧ/201Χ σύμβασης [μεταξύ της Εταιρείας και της εταιρείας Ψ ή του φορέα Ω] ή τις κανονιστικές διατάξεις του κανονισμού Χ, όπως και για εκείνες τις εσωτερικές δικλίδες που η διοίκηση καθορίζει ως απαραίτητες, ώστε να καθίσταται δυνατή η κατάρτιση οικονομικών καταστάσεων απαλλαγμένων από ουσιώδη ανακρίβεια που οφείλεται είτε σε απάτη είτε σε λάθος.

Ευθύνη του ελεγκτή

Η δική μας ευθύνη είναι να εκφράσουμε γνώμη επί αυτών των οικονομικών καταστάσεων με βάση τον έλεγχό μας. Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου. Τα πρότυπα αυτά απαιτούν να συμμορφωνόμαστε με κανόνες δεοντολογίας, καθώς και να σχεδιάζουμε και διενεργούμε τον έλεγχο με σκοπό την απόκτηση εύλογης διασφάλισης για το εάν οι οικονομικές καταστάσεις είναι απαλλαγμένες από ουσιώδη ανακρίβεια. Ο έλεγχος περιλαμβάνει τη διενέργεια διαδικασιών για την απόκτηση ελεγκτικών τεκμηρίων σχετικά με τα ποσά και τις γνωστοποιήσεις στις οικονομικές καταστάσεις. Οι επιλεγόμενες διαδικασίες βασίζονται στην κρίση του ελεγκτή, περιλαμβανομένης της εκτίμησης των κινδύνων ουσιώδους ανακρίβειας των οικονομικών καταστάσεων, που οφείλεται είτε σε απάτη είτε σε λάθος. 
Κατά τη διενέργεια αυτών των εκτιμήσεων κινδύνου, ο ελεγκτής εξετάζει τις εσωτερικές δικλίδες που σχετίζονται με την κατάρτιση και εύλογη παρουσίαση των οικονομικών καταστάσεων της εταιρείας, με σκοπό το σχεδιασμό ελεγκτικών διαδικασιών κατάλληλων για τις περιστάσεις, αλλά όχι με σκοπό την έκφραση γνώμης επί της αποτελεσματικότητας των εσωτερικών δικλίδων της εταιρείας. 

Ο έλεγχος περιλαμβάνει επίσης την αξιολόγηση της καταλληλότητας των λογιστικών αρχών και μεθόδων  που χρησιμοποιήθηκαν και του εύλογου των λογιστικών εκτιμήσεων που έγιναν από τη διοίκηση, καθώς και την αξιολόγηση της συνολικής παρουσίασης των οικονομικών καταστάσεων. Πιστεύουμε ότι τα ελεγκτικά τεκμήρια που έχουμε συγκεντρώσει είναι επαρκή και κατάλληλα για τη θεμελίωση της ελεγκτικής μας γνώμης.

Γνώμη 

Αν το εφαρμοστέο πλαίσιο χρηματοοικονομικής αναφοράς είναι πλαίσιο συμμόρφωσης ή «Γνώμη» διατυπώνεται ως εξής:

Κατά τη γνώμη μας, οι οικονομικές καταστάσεις της Εταιρείας ΑΒΓ, για τη χρήση που έληξε την 31η Δεκεμβρίου 201Χ, είναι καταρτισμένες, από κάθε ουσιώδη άποψη, σύμφωνα με τις διατάξεις της φορολογικής νομοθεσίας ή τους όρους χρηματοοικονομικής αναφοράς της σύμβασης X μεταξύ της Εταιρείας και της εταιρείας Ψ ή του φορέα Ω  ή τις κανονιστικές διατάξεις του κανονισμού Χ [της Κανονιστικής Αρχής Χ].

ή

Αν το εφαρμοστέο πλαίσιο χρηματοοικονομικής αναφοράς είναι πλαίσιο εύλογης παρουσίασης η «Γνώμη» διατυπώνεται ως εξής:

Κατά τη γνώμη μας, οι συνημμένες οικονομικές καταστάσεις παρουσιάζουν εύλογα, από κάθε ουσιώδη άποψη, τη χρηματοοικονομική κατάσταση της Εταιρείας ΑΒΓ κατά την 31η Δεκεμβρίου 201Χ, τη χρηματοοικονομική της επίδοση και τις ταμειακές της ροές για τη χρήση που έληξε την ημερομηνία αυτή, σύμφωνα με τις κανονιστικές διατάξεις του κανονισμού Χ [της Κανονιστικής Αρχής Χ].

Λογιστική βάση και περιορισμοί διανομής και χρήσεως
Χωρίς να διαφοροποιούμε τη γνώμη μας, εφιστούμε την προσοχή σας στη Σημείωση Χ των οικονομικών καταστάσεων [ή του προσαρτήματος], η οποία περιγράφει τη λογιστική βάση. Οι οικονομικές καταστάσεις είναι καταρτισμένες για να βοηθήσουν την Εταιρεία ΑΒΓ στην ικανοποίηση των φορολογικών της υποχρεώσεων ή στην κατάρτιση των φορολογικών της δηλώσεων ή στη συμμόρφωση με τους όρους χρηματοοικονομικής αναφοράς της από ΧΧ/ΧΧ/201Χ προαναφερόμενης σύμβασης ή στην εκπλήρωση των απαιτήσεων [του κανονισμού Χ] της Κανονιστικής Αρχής Χ. Ως αποτέλεσμα, οι οικονομικές καταστάσεις μπορεί να μην είναι κατάλληλες για άλλο σκοπό. Η έκθεσή μας προορίζεται αποκλειστικά για την Εταιρεία ΑΒΓ [και την εταιρεία Ψ ή το φορέα Ω ή την Κανονιστική Αρχή Χ] και δεν πρέπει να διανέμεται ή να χρησιμοποιείται από άλλα μέρη εκτός από τους εταίρους της Εταιρείας Α [και την εταιρεία Ψ ή το φορέα Ω ή την Κανονιστική Αρχή Χ].

Άλλο θέμα

Η Εταιρεία ΑΒΓ έχει καταρτίσει ξεχωριστή σειρά οικονομικών καταστάσεων για τη χρήση που έληξε την 31η Δεκεμβρίου 201Χ, σύμφωνα με τα Διεθνή Πρότυπα Χρηματοοικονομικής Αναφοράς ή τα Λογιστικά Πρότυπα που προδιαγράφονται από το Ελληνικό Λογιστικό Σχέδιο και τις διατάξεις των άρθρων 42α έως και 43γ του κωδ. Ν. 2190/1920, επί των οποίων εκδώσαμε την ΧΧ/ΧΧ/201Χ ξεχωριστή έκθεση ελέγχου που απευθυνόταν προς τους μετόχους της Εταιρείας ΑΒΓ.
[Υπογραφή του ελεγκτή]

[Ημερομηνία της έκθεσης του ελεγκτή]

[Διεύθυνση του ελεγκτή] 

Εκθέσεις ελέγχου με βάση το Διεθνές Πρότυπο Ελέγχου 805 «Ειδικά ζητήματα-Έλεγχοι επιμέρους οικονομικών καταστάσεων και συγκεκριμένων στοιχείων, λογαριασμών ή κονδυλίων οικονομικής κατάστασης»
[με βάση πλαίσιο χρηματοοικονομικής αναφοράς εύλογης παρουσίασης γενικού σκοπού για τις ανάγκες χρηματοοικονομικής πληροφόρησης ευρέος φάσματος χρηστών]
Έκθεση ελέγχου επιμέρους οικονομικής κατάστασης με βάση το Διεθνές Πρότυπο Ελέγχου 805

ΕΚΘΕΣΗ ΑΝΕΞΑΡΤΗΤΟΥ ΟΡΚΩΤΟΥ ΕΛΕΓΚΤΗ ΛΟΓΙΣΤΗ

[Προς: Κατάλληλο αποδέκτη]

Ελέγξαμε τη συνημμένη κατάσταση οικονομικής θέσης [ή το συνημμένο ισολογισμό]
 της Εταιρείας ΑΒΓ της 31ης Δεκεμβρίου 201X και περίληψη των σημαντικών λογιστικών αρχών και μεθόδων, καθώς και λοιπές επεξηγηματικές πληροφορίες, που από κοινού συνθέτουν «την οικονομική κατάσταση».

Ευθύνη της διοίκησης

Η διοίκηση είναι υπεύθυνη για την κατάρτιση και εύλογη παρουσίαση αυτής της οικονομικής κατάστασης, σύμφωνα με τις απαιτήσεις του πλαισίου χρηματοοικονομικής αναφοράς που ισχύει για την κατάρτιση αυτής της οικονομικής κατάστασης και για εκείνες τις εσωτερικές δικλίδες που η διοίκηση καθορίζει ως απαραίτητες ώστε να καθίσταται δυνατή η κατάρτιση της οικονομικής κατάστασης απαλλαγμένης από ουσιώδη ανακρίβεια που οφείλεται είτε σε απάτη είτε σε λάθος.

Ευθύνη του ελεγκτή 

Η δική μας ευθύνη είναι να εκφράσουμε γνώμη επί αυτής της οικονομικής κατάστασης, με βάση τον έλεγχό μας. Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου. Τα πρότυπα αυτά απαιτούν να συμμορφωνόμαστε με κανόνες δεοντολογίας, καθώς και να σχεδιάζουμε και διενεργούμε τον έλεγχο με σκοπό την απόκτηση εύλογης διασφάλισης για το εάν η οικονομική κατάσταση είναι απαλλαγμένη από ουσιώδη ανακρίβεια. Ο έλεγχος περιλαμβάνει τη διενέργεια διαδικασιών για την απόκτηση ελεγκτικών τεκμηρίων σχετικά με τα ποσά και τις γνωστοποιήσεις στην οικονομική κατάσταση. Οι επιλεγόμενες διαδικασίες βασίζονται στην κρίση του ελεγκτή, περιλαμβανομένης της εκτίμησης των κινδύνων ουσιώδους ανακρίβειας της οικονομικής κατάστασης, που οφείλεται είτε σε απάτη είτε σε λάθος.  Κατά τη διενέργεια αυτών των εκτιμήσεων κινδύνου, ο ελεγκτής εξετάζει τις εσωτερικές δικλίδες που σχετίζονται με την κατάρτιση και εύλογη παρουσίαση της οικονομικής κατάστασης της εταιρείας, με σκοπό το σχεδιασμό ελεγκτικών διαδικασιών κατάλληλων για τις περιστάσεις, αλλά όχι με σκοπό την έκφραση γνώμης επί της αποτελεσματικότητας των εσωτερικών δικλίδων της εταιρείας.
Ο έλεγχος περιλαμβάνει επίσης την αξιολόγηση της καταλληλότητας των λογιστικών αρχών και μεθόδων που χρησιμοποιήθηκαν και του εύλογου των λογιστικών εκτιμήσεων που έγιναν από τη διοίκηση, καθώς και την αξιολόγηση της συνολικής παρουσίασης της οικονομικής κατάστασης. Πιστεύουμε ότι τα ελεγκτικά τεκμήρια που έχουμε συγκεντρώσει είναι επαρκή και κατάλληλα για τη θεμελίωση της ελεγκτικής μας γνώμης.

Γνώμη 

Κατά τη γνώμη μας, η οικονομική κατάσταση παρουσιάζει εύλογα, από κάθε ουσιώδη άποψη, τη χρηματοοικονομική θέση της Εταιρείας ΑΒΓ κατά την 31η Δεκεμβρίου 201X, σύμφωνα με τις απαιτήσεις του πλαισίου χρηματοοικονομικής αναφοράς που ισχύει για την κατάρτιση αυτής της οικονομικής κατάστασης.

[Υπογραφή του ελεγκτή]

[Ημερομηνία της έκθεσης του ελεγκτή]

[Διεύθυνση του ελεγκτή]

Έκθεση ελέγχου συγκεκριμένων στοιχείων ή κονδυλίων οικονομικής κατάστασης με βάση το Διεθνές Πρότυπο Ελέγχου 805.
[με βάση πλαίσιο χρηματοοικονομικής αναφοράς κανονιστικής συμμόρφωσης ειδικού σκοπού για τις ανάγκες χρηματοοικονομικής πληροφόρησης συγκεκριμένων χρηστών και περιορισμένη διανομή της έκθεσης ελέγχου]
ΕΚΘΕΣΗ ΑΝΕΞΑΡΤΗΤΟΥ ΟΡΚΩΤΟΥ ΕΛΕΓΚΤΗ ΛΟΓΙΣΤΗ

[Προς: Κατάλληλο αποδέκτη]

Ελέγξαμε το συνημμένο πίνακα στοιχείων ή κονδυλίων της Εταιρείας ΑΒΓ (εφεξής ο Πίνακας) της 31ης Δεκεμβρίου 201X. Ο Πίνακας έχει καταρτιστεί από τη διοίκηση σύμφωνα με τις προβλέψεις χρηματοοικονομικής αναφοράς που θεσπίζονται από την Κανονιστική Αρχή Χ.

Ευθύνη της διοίκησης

 Η διοίκηση είναι υπεύθυνη για την κατάρτιση του Πίνακα σύμφωνα με τις προβλέψεις χρηματοοικονομικής αναφοράς που θεσπίζονται από την Κανονιστική Αρχή Χ και για εκείνες τις εσωτερικές δικλίδες που η διοίκηση καθορίζει ως απαραίτητες ώστε να καθίσταται δυνατή η κατάρτιση του Πίνακα απαλλαγμένου από ουσιώδη ανακρίβεια που οφείλεται είτε σε απάτη είτε σε λάθος.
Ευθύνη του ελεγκτή 

Η δική μας ευθύνη είναι να εκφράσουμε γνώμη επί του Πίνακα, με βάση τον έλεγχό μας. Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου. Τα πρότυπα αυτά απαιτούν να συμμορφωνόμαστε με κανόνες δεοντολογίας, καθώς και να σχεδιάζουμε και διενεργούμε τον έλεγχο με σκοπό την απόκτηση εύλογης διασφάλισης για το εάν ο Πίνακας είναι απαλλαγμένος από ουσιώδη ανακρίβεια. Ο έλεγχος περιλαμβάνει τη διενέργεια διαδικασιών για την απόκτηση ελεγκτικών τεκμηρίων σχετικά με τα ποσά και τις γνωστοποιήσεις του Πίνακα. Οι επιλεγόμενες διαδικασίες βασίζονται στην κρίση του ελεγκτή, περιλαμβανομένης της εκτίμησης των κινδύνων ουσιώδους ανακρίβειας του Πίνακα, που οφείλεται είτε σε απάτη είτε σε λάθος. Κατά τη διενέργεια αυτών των εκτιμήσεων κινδύνου, ο ελεγκτής εξετάζει τις εσωτερικές δικλίδες που σχετίζονται με την κατάρτιση και εύλογη παρουσίαση του Πίνακα της εταιρείας, με σκοπό το σχεδιασμό ελεγκτικών διαδικασιών κατάλληλων για τις περιστάσεις, αλλά όχι με σκοπό την έκφραση γνώμης επί της αποτελεσματικότητας των εσωτερικών δικλίδων της εταιρείας. Ο έλεγχος περιλαμβάνει επίσης την αξιολόγηση της καταλληλότητας των λογιστικών αρχών και μεθόδων που χρησιμοποιήθηκαν και του εύλογου των λογιστικών εκτιμήσεων που έγιναν από τη διοίκηση, καθώς και την αξιολόγηση της συνολικής παρουσίασης του Πίνακα. Πιστεύουμε ότι τα ελεγκτικά τεκμήρια που έχουμε συγκεντρώσει είναι επαρκή και κατάλληλα για τη θεμελίωση της ελεγκτικής μας γνώμης.
Γνώμη 

Κατά τη γνώμη μας, οι χρηματοοικονομικές πληροφορίες του Πίνακα της Εταιρείας ΑΒΓ, κατά την 31η Δεκεμβρίου 201X, απεικονίζονται σύμφωνα με τις προβλέψεις χρηματοοικονομικής αναφοράς που θεσπίζονται από την Κανονιστική Αρχή Χ.
Λογιστική βάση και περιορισμοί διανομής και χρήσεως

Χωρίς να διαφοροποιούμε τη γνώμη μας, εφιστούμε την προσοχή σας στη Σημείωση Χ του Πίνακα, η οποία περιγράφει τη λογιστική βάση. Ο Πίνακας είναι καταρτισμένος για να βοηθήσει την Εταιρεία ΑΒΓ να εκπληρώσει τις απαιτήσεις της Κανονιστικής Αρχής Χ. Ως αποτέλεσμα, ο Πίνακας μπορεί να μην είναι κατάλληλος για άλλο σκοπό. Η έκθεσή μας προορίζεται αποκλειστικά για την Εταιρεία ΑΒΓ και την Κανονιστική Αρχή Χ και δεν πρέπει να διανέμεται ή να χρησιμοποιείται από άλλα μέρη εκτός από την Εταιρεία ΑΒΓ και την Κανονιστική Αρχή Χ.

[Υπογραφή του ελεγκτή]

[Ημερομηνία της έκθεσης του ελεγκτή]

[Διεύθυνση του ελεγκτή]  

Έκθεση ελέγχου κατάστασης ταμειακών εισπράξεων και πληρωμών με βάση το Διεθνές Πρότυπο Ελέγχου 805.

[με βάση πλαίσιο χρηματοοικονομικής αναφοράς εύλογης παρουσίασης ειδικού σκοπού, σύμφωνα με τη λογιστική βάση της είσπραξης και πληρωμής μετρητών, για τις ανάγκες χρηματοοικονομικής πληροφόρησης συγκεκριμένων χρηστών και μη περιορισμένη διανομή της έκθεσης ελέγχου]

ΕΚΘΕΣΗ ΑΝΕΞΑΡΤΗΤΟΥ ΟΡΚΩΤΟΥ ΕΛΕΓΚΤΗ ΛΟΓΙΣΤΗ

[Προς: Κατάλληλο αποδέκτη]

Ελέγξαμε τη συνημμένη κατάσταση ταμειακών εισπράξεων και πληρωμών της Εταιρείας ΑΒΓ για τη χρήση που έληξε την 31η Δεκεμβρίου 201Χ και περίληψη σημαντικών λογιστικών αρχών και μεθόδων, καθώς και λοιπές επεξηγηματικές πληροφορίες που από κοινού συνθέτουν «την οικονομική κατάσταση». Η οικονομική κατάσταση έχει καταρτιστεί από τη διοίκηση με τη χρήση της λογιστικής βάσης των ταμειακών εισπράξεων και πληρωμών που περιγράφεται στη Σημείωση Χ.

Ευθύνη της διοίκησης για την οικονομική κατάσταση

Η διοίκηση είναι υπεύθυνη για την κατάρτιση και εύλογη παρουσίαση αυτής της οικονομικής κατάστασης σύμφωνα με τη λογιστική βάση των ταμειακών εισπράξεων και πληρωμών που περιγράφεται στη Σημείωση Χ. Αυτό εμπεριέχει την εκτίμηση ότι η λογιστική βάση των ταμειακών εισπράξεων και πληρωμών είναι αποδεκτή βάση για την κατάρτιση της οικονομικής κατάστασης υπό τις περιστάσεις και για εκείνες τις εσωτερικές δικλίδες που η διοίκηση καθορίζει ως απαραίτητες, ώστε να είναι δυνατή η κατάρτιση της οικονομικής κατάστασης, απαλλαγμένης από ουσιώδη ανακρίβεια που οφείλεται είτε σε απάτη είτε σε λάθος.

Ευθύνη του ελεγκτή

Η δική μας ευθύνη είναι να εκφράσουμε γνώμη επί αυτής της οικονομικής κατάστασης, με βάση τον έλεγχό μας. Διενεργήσαμε τον έλεγχό μας σύμφωνα  με τα Διεθνή Πρότυπα Ελέγχου. Τα πρότυπα αυτά απαιτούν να συμμορφωνόμαστε με κανόνες δεοντολογίας, καθώς και να σχεδιάζουμε και διενεργούμε τον έλεγχο με σκοπό την απόκτηση εύλογης διασφάλισης για το εάν η οικονομική κατάσταση είναι απαλλαγμένη από ουσιώδη ανακρίβεια. Ο έλεγχος περιλαμβάνει τη διενέργεια διαδικασιών για την απόκτηση ελεγκτικών τεκμηρίων σχετικά με τα ποσά και τις γνωστοποιήσεις στην οικονομική κατάσταση. Οι επιλεγόμενες διαδικασίες βασίζονται στην κρίση του ελεγκτή, περιλαμβανομένης της εκτίμησης των κινδύνων ουσιώδους ανακρίβειας της οικονομικής κατάστασης, που οφείλεται είτε σε απάτη είτε σε λάθος. Κατά τη διενέργεια αυτών των εκτιμήσεων κινδύνου, ο ελεγκτής εξετάζει τις εσωτερικές δικλίδες που σχετίζονται με την κατάρτιση και εύλογη παρουσίαση της οικονομικής κατάστασης της εταιρείας, με σκοπό το σχεδιασμό ελεγκτικών διαδικασιών κατάλληλων για τις περιστάσεις, αλλά όχι με σκοπό την έκφραση γνώμης επί της αποτελεσματικότητας των εσωτερικών δικλίδων της εταιρείας. Ο έλεγχος περιλαμβάνει επίσης την αξιολόγηση της καταλληλότητας των λογιστικών αρχών και μεθόδων που χρησιμοποιήθηκαν αν στην κατάσταση ταμειακών εισπράξεων και πληρωμών περιλαμβάνονται λογιστικές εκτιμήσεις της Διοίκησης τότε προστίθεται και το εξής εδάφιο «και του εύλογου των λογιστικών εκτιμήσεων, που έγιναν από τη διοίκηση» καθώς και την αξιολόγηση της συνολικής παρουσίασης της οικονομικής κατάστασης. Πιστεύουμε ότι τα ελεγκτικά τεκμήρια που έχουμε συγκεντρώσει είναι επαρκή και κατάλληλα για τη θεμελίωση της ελεγκτικής μας γνώμης.

Γνώμη 

Κατά τη γνώμη μας, η οικονομική κατάσταση παρουσιάζει εύλογα, από κάθε ουσιώδη άποψη, τις ταμειακές εισπράξεις και πληρωμές της Εταιρείας ΑΒΓ για τη χρήση που έληξε την 31η Δεκεμβρίου 201Χ, σύμφωνα με τη λογιστική βάση των ταμειακών εισπράξεων και πληρωμών που περιγράφεται στη Σημείωση Χ.

Λογιστική βάση

Χωρίς να διαφοροποιούμε τη γνώμη μας, εφιστούμε την προσοχή στη Σημείωση Χ της οικονομικής κατάστασης, η οποία περιγράφει τη λογιστική βάση. Η οικονομική κατάσταση είναι καταρτισμένη για να παράσχει πληροφορίες στον Πιστωτή ΧΥΖ. Ως αποτέλεσμα, η κατάσταση αυτή μπορεί να μην είναι κατάλληλη για άλλο σκοπό.

[Υπογραφή του ελεγκτή]

[Ημερομηνία της έκθεσης του ελεγκτή]

[Διεύθυνση του ελεγκτή]
ΕΚΘΕΣΗ ΑΝΕΞΑΡΤΗΤΟΥ ΟΡΚΩΤΟΥ ΕΛΕΓΚΤΗ ΛΟΓΙΣΤΗ

ΓΙΑ ΤΗΝ ΑΞΙΟΛΟΓΗΣΗ ΤΗΣ ΤΗΡΗΣΗΣ ΤΩΝ ΔΙΑΔΙΚΑΣΙΩΝ ΠΟΥ ΠΡΟΒΛΕΠΟΝΤΑΙ ΑΠΟ ΤΙΣ ΔΙΑΤΑΞΕΙΣ ΤΗΣ ΑΠΟΦΑΣΗΣ 3/133/18-11-2008 ΤΗΣ ΕΠΙΤΡΟΠΗΣ ΕΠΟΠΤΕΙΑΣ ΙΔΙΩΤΙΚΗΣ ΑΣΦΑΛΙΣΗΣ.

Προς το Διοικητικό Συμβούλιο της

«ΧΧΧ ΑΣΦΑΛΙΣΤΙΚΗ Α.Ε.»

Διεύθυνση 
Για υποβολή στη Διεύθυνση Εποπτείας Ιδιωτικής Ασφάλισης της Τράπεζας της Ελλάδος

Στην παρούσα έκθεση αποτυπώνονται τα αποτελέσματα της εργασίας που αναλάβαμε, με βάση την από ΧΧ/ΧΧ/201Χ επιστολή ανάθεσης, όπως απαιτείται από τις διατάξεις του άρθρου 15 της Απόφασης 3/133/18-11-2008 (εφεξής Απόφαση) της Επιτροπής Εποπτείας Ιδιωτικής Ασφάλισης («ΕΠ.Ε.Ι.Α»). Σκοπός της έκθεσής μας είναι η διατύπωση συμπεράσματος αναφορικά με την αξιολόγηση της τήρησης των διαδικασιών που εφαρμόζει η Εταιρεία «ΧΧΧ ΑΣΦΑΛΙΣΤΙΚΗ Α.Ε.» (η «Εταιρεία») την 31 Δεκεμβρίου 201Χ, σύμφωνα με διατάξεις της Απόφασης. Για την εργασία μας έχουμε λάβει υπόψη την Αναλογιστική Έκθεση Τεχνικών Αποθεμάτων, που έχει συντάξει, υπογράψει και απευθύνει στο Διοικητικό Συμβούλιο της Εταιρείας ο υπεύθυνος αναλογιστής της για την ως άνω ημερομηνία.

Γενικά

Το άρθρο 2 της Απόφασης, ρυθμίζει τα θέματα ασφαλίσεων κατά ζημιών και ιδιαίτερα έχει ως σκοπό τον καθορισμό:

α) 
Των τεχνικών βάσεων, ιδία της αντιστοίχησης των λειτουργικών και διαχειριστικών εξόδων των εταιρειών, ως και των μεθόδων και τρόπων υπολογισμού, που εφαρμόζουν οι εταιρείες για το σχηματισμό επαρκών τεχνικών αποθεμάτων επί του χαρτοφυλακίου τους σύμφωνα με την ισχύουσα νομοθεσία και ειδικότερα τα οριζόμενα στο άρθρο 7 του Ν.Δ.400/1970, όπως ισχύει. 

β)
Των ειδικότερων θεμάτων διοικητικής και λογιστικής οργάνωσης των ασφαλιστικών εταιρειών, που αφορούν σε αρχές και μεθόδους, οι οποίες πρέπει να ενσωματώνονται στους εσωτερικούς κανονισμούς λειτουργίας τους και αρχεία, τα οποία οι εταιρείες πρέπει να τηρούν, σύμφωνα με την ισχύουσα νομοθεσία και ειδικότερα τα οριζόμενα στο άρθρο 6 παρ. 3 του Ν.Δ.400/1970, όπως ισχύει.

γ) 
Του τύπου, του περιεχομένου και της πιστοποίησης της Αναλογιστικής Έκθεσης Τεχνικών Αποθεμάτων και του Βιβλίου Τεχνικών Σημειωμάτων, Τιμολογίων και Όρων, που οι ασφαλιστικές εταιρείες συντάσσουν και τηρούν σύμφωνα με την ισχύουσα νομοθεσία και τα ειδικότερα οριζόμενα στα άρθρα 11 και 55 του Ν.Δ.400/1970, όπως ισχύει.

Οι ασφαλιστικές εταιρείες πρέπει να θεσπίζουν επαρκείς και κατάλληλες διαδικασίες ώστε να συμμορφώνονται  για την τήρηση των διαδικασιών που προβλέπονται σύμφωνα με διατάξεις της Απόφασης της ΕΠ.Ε.Ι.Α. Οι διαδικασίες αυτές αφορούν τουλάχιστον:

i)
Τα τεχνικά αποθέματα.

ii)
Τις πολιτικές και τα αρχεία για τον σχηματισμό τεχνικών αποθεμάτων.

iii)
   Την επικαιροποίηση και τις αναφορές των τεχνικών αποθεμάτων.

Έκταση και προσέγγιση εργασίας 

Με βάση τις διατάξεις της παραγράφου 1 του άρθρου 15 της Απόφασης, διενεργήσαμε αξιολόγηση της τήρησης από την Εταιρεία των προβλεπόμενων από την ως άνω Απόφαση διαδικασιών κατά την 31 Δεκεμβρίου 201Χ.

Η εργασία μας διενεργήθηκε σύμφωνα με το Διεθνές Πρότυπο 3000 «Έργα Διασφάλισης πέραν Ελέγχου ή Επισκόπησης Ιστορικής Οικονομικής Πληροφόρησης».

Η εργασία μας εξετάζει την τήρηση των διαδικασιών όσον  αφορά τα ακόλουθα:

α)
Το σχηματισμό των τεχνικών αποθεμάτων.

β)
Τις Πολιτικές και τα Αρχεία για το σχηματισμό τεχνικών αποθεμάτων.

γ)   Τον τύπο και το περιεχόμενο της Αναλογιστικής Έκθεσης Τεχνικών Αποθεμάτων.

δ)
Το Βιβλίο Τεχνικών Σημειωμάτων, Τιμολογίων και Όρων.

Για τον καθορισμό του εύρους της εργασίας μας, λάβαμε υπόψη τις δραστηριότητες της Εταιρείας. Τα αποδεικτικά στοιχεία στα οποία βασίζεται η παρούσα έκθεση είναι τα ελεγκτικά τεκμήρια που αποκτήσαμε κατά τη διάρκεια της διενέργειας του τακτικού ελέγχου των οικονομικών καταστάσεων της Εταιρείας για τη χρήση που έληξε την 31.12.201Χ, εντούτοις μέχρι την ημερομηνία σύνταξης της παρούσας έκθεσης, οι οικονομικές καταστάσεις της χρήσεως 201Χ δεν έχουν δημοσιευτεί.

Η προσέγγισή μας έχει βασιστεί στην εξέταση:

α)
Της Αναλογιστικής Έκθεσης Τεχνικών Αποθεμάτων.

β)
Του τηρούμενου Βιβλίου Τεχνικών Σημειωμάτων, Τιμολογίων και Όρων.

β)
Της εφαρμοζόμενης Πολιτικής Χαρακτηρισμού Εξόδων.

γ)
Των διαδικασιών σχετικά με την τήρηση των Χαρτοφυλακίων.

δ)
Της εφαρμοζόμενης Πολιτικής Πιστοποίησης και Αναφοράς Χαρτοφυλακίου.
Περιορισμοί

Η εργασία που διενεργήσαμε δεν θα μπορούσε να διασφαλίσει απόλυτα ότι όλα τα θέματα που θα μπορούσαν να θεωρηθούν ως ουσιώδεις αδυναμίες, σχετικά με την αξιολόγηση της συμμόρφωσης με τις απαιτήσεις της προαναφερόμενης Απόφασης, θα αποκαλυφθούν. Ουσιώδης αδυναμία  υπάρχει όταν ο σχεδιασμός του συστήματος εσωτερικού ελέγχου δεν περιορίζει τον κίνδυνο να συμβούν και να μην αποκαλυφθούν σημαντικά λάθη ή ανωμαλίες εντός εύλογου χρονικού διαστήματος. Όλα τα θέματα που υπέπεσαν στην αντίληψή μας κατά τη διεξαγωγή της εργασίας μας τέθηκαν σε γνώση της Εταιρείας. Οι σχετικές επισημάνσεις μας που προέκυψαν από την αξιολόγηση των διαδικασιών της Εταιρείας, συζητήθηκαν με τα  αρμόδια στελέχη και ελήφθησαν εγγράφως τα σχόλιά τους.

Ευθύνη της διοίκησης 

Η διοίκηση έχει την ευθύνη  για τη συμμόρφωση της Εταιρείας με τις απαιτήσεις της Απόφασης όπως και για εκείνες τις εσωτερικές δικλίδες και  διαδικασίες, που καθορίζει ως απαραίτητες σχετικά με τα τεχνικά αποθέματα της Εταιρείας, τα οποία είναι απαλλαγμένα από ουσιώδη ανακρίβεια που οφείλεται σε απάτη ή λάθος, ώστε να διασφαλίζονται οι αντίστοιχες υποχρεώσεις της.

Ευθύνη του Ελεγκτή

Η δική μας ευθύνη είναι να αναφέρουμε το συμπέρασμα  από την  εκτέλεση της εργασίας μας, στα πλαίσια των διατάξεων της παραγράφου 1 του άρθρου 15 της Απόφασης.  Τα  ευρήματά μας αναφέρονται στην  αξιολόγηση  της τήρησης από την Εταιρεία των προβλεπόμενων από την Απόφαση διαδικασιών κατά την 31 Δεκεμβρίου 201Χ.  Δεν φέρουμε ευθύνη για γεγονότα ή καταστάσεις που ενδέχεται να συμβούν μετά την ημερομηνία αυτή και δεν εκφράζουμε γνώμη για την επάρκεια των τεχνικών αποθεμάτων της Εταιρείας.
Συμπέρασμα 

Με βάση τις διαδικασίες που διενεργήσαμε, όπως αυτές αναφέρονται στην παρούσα έκθεση, δεν έχει υποπέσει στην αντίληψή μας οτιδήποτε θα μας οδηγούσε στο συμπέρασμα ότι η Εταιρεία δεν βρισκόταν σε εναρμόνιση, από κάθε ουσιώδη άποψη, με την τήρηση των προβλεπόμενων από την Απόφαση διαδικασιών κατά την ΧΧ/ΧΧ/201Χ.

Περιορισμός χρήσης

Η Έκθεση αυτή παρέχεται αποκλειστικά για την πληροφόρηση του Διοικητικού Συμβουλίου της Εταιρείας, σχετικά με την αξιολόγηση της τήρησης των διαδικασιών που προβλέπονται από τις διατάξεις της Απόφασης και δεν επιτρέπεται καμία άλλη χρήση εκτός από την κοινοποίησή της στη Διεύθυνση Εποπτείας Ιδιωτικής Ασφάλισης της Τράπεζας της Ελλάδος.

Αθήνα, ΧΧ/ΧΧ/201Χ

      Ο Ορκωτός Ελεγκτής Λογιστής
             Αρ Μ ΣΟΕΛ 

Ελεγκτική Εταιρεία

Διεύθυνση

Αρ Μ ΣΟΕΛ
� Το περιεχόμενο μίας πλήρους σειράς οικονομικών καταστάσεων καθορίζεται από το εκάστοτε ισχύον πλαίσιο χρηματοοικονομικής αναφοράς.


� Η διατυπούμενη γνώμη ενδέχεται να διαφοροποιείται με βάση τα ευρήματα του ελέγχου. Στις περιπτώσεις αυτές τροποποιείται ανάλογα το περιεχόμενο της έκθεσης ελέγχου, σύμφωνα με τα οριζόμενα από τα ΔΠΕ 705 και 706 (γνώμη με επιφύλαξη, αδυναμία έκφρασης γνώμης, αρνητική γνώμη ή έμφαση θέματος)


� Ο έλεγχος μπορεί να αφορά οποιαδήποτε οικονομική κατάσταση


� Η διατυπούμενη γνώμη ενδέχεται να διαφοροποιείται με βάση τα ευρήματα του ελέγχου. Στις περιπτώσεις αυτές τροποποιείται ανάλογα το περιεχόμενο της έκθεσης ελέγχου, σύμφωνα με τα οριζόμενα από τα ΔΠΕ 705 και 706 (γνώμη με επιφύλαξη, αδυναμία έκφρασης γνώμης, αρνητική γνώμη ή έμφαση θέματος)


� Η διατυπούμενη γνώμη ενδέχεται να διαφοροποιείται με βάση τα ευρήματα του ελέγχου. Στις περιπτώσεις αυτές τροποποιείται ανάλογα το περιεχόμενο της έκθεσης ελέγχου, σύμφωνα με τα οριζόμενα από τα ΔΠΕ 705 και 706 (γνώμη με επιφύλαξη, αδυναμία έκφρασης γνώμης, αρνητική γνώμη ή έμφαση θέματος)


� Η διατυπούμενη γνώμη ενδέχεται να διαφοροποιείται με βάση τα ευρήματα του ελέγχου. Στις περιπτώσεις αυτές τροποποιείται ανάλογα το περιεχόμενο της έκθεσης ελέγχου, σύμφωνα με τα οριζόμενα από τα ΔΠΕ 705 και 706 (γνώμη με επιφύλαξη, αδυναμία έκφρασης γνώμης, αρνητική γνώμη ή έμφαση θέματος)


� Το διατυπούμενο συμπέρασμα ενδέχεται να διαφοροποιείται με βάση τα ευρήματα της εργασίας διασφάλισης. Στις περιπτώσεις αυτές εκδίδεται Έκθεση Διασφάλισης με θέμα/τα έμφασης ή/και συμπέρασμα με επιφύλαξη ή με αρνητικό συμπέρασμα ή αδυναμία συμπεράσματος ως ακολούθως:





ΣΥΜΠΕΡΑΣΜΑ ΜΕ ΕΠΙΦΥΛΑΞΗ


Σύμφωνα με τις διαδικασίες που διενεργήσαμε, όπως αυτές αναφέρονται στην παρούσα έκθεση, δεν έχει υποπέσει στην αντίληψή μας οτιδήποτε θα μας οδηγούσε στο συμπέρασμα ότι κατά την ΧΧ/ΧΧ/201Χ η «ΧΧΧ ΑΣΦΑΛΙΣΤΙΚΗ Α.Ε.» δεν βρισκόταν σε εναρμόνιση , από κάθε ουσιώδη άποψη, με την τήρηση των προβλεπόμενων από την Απόφαση διαδικασιών, εκτός των περιπτώσεων που αναφέρονται στην επισυναπτόμενη ΑΝΕΤΑ ή/και στο Παράρτημα της παρούσας Έκθεσης.





ΑΔΥΝΑΜΙΑ ΕΚΦΡΑΣΗΣ ΣΥΜΠΕΡΑΣΜΑΤΟΣ


Εξαιτίας της σημαντικότητας των θεμάτων και των περιορισμών που αναφέρονται στο Παράρτημα  της παρούσας Έκθεσης, δεν είμαστε σε θέση να εκφράσουμε συμπέρασμα ως προς την τήρηση από την «ΧΧΧ ΑΣΦΑΛΙΣΤΙΚΗ Α.Ε.» των προβλεπόμενων από την Απόφαση διαδικασιών κατά την ΧΧ/ΧΧ/201Χ.





ΑΡΝΗΤΙΚΟ ΣΥΜΠΕΡΑΣΜΑ


Εξαιτίας της σημαντικότητας των θεμάτων που αναφέρονται στο Παράρτημα της παρούσας Έκθεσης, είμαστε σε θέση να συμπεράνουμε ότι  η «ΧΧΧ ΑΣΦΑΛΙΣΤΙΚΗ Α.Ε.» δεν βρισκόταν σε εναρμόνιση, από κάθε ουσιώδη άποψη, με την τήρηση των προβλεπόμενων από την Απόφαση διαδικασιών κατά την ΧΧ/ΧΧ/201Χ.

